CELEX: 32020R0868
Language: bg
Date: 2020-06-18 00:00:00
Title: Регламент за изпълнение (ЕС) 2020/868 на Комисията от 18 юни 2020 година за отмяна на Регламент за изпълнение (ЕС) 2016/1140 относно класирането на някои стоки в Комбинираната номенклатура

25.6.2020   
               
               
                  BG
               
               
                  Официален вестник на Европейския съюз
               
               
                  L 201/5
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/868 НА КОМИСИЯТА
         от 18 юни 2020 година
         за отмяна на Регламент за изпълнение (ЕС) 2016/1140 относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2016/1140 (2) Комисията класира в Комбинираната номенклатура, съдържаща се в приложение I към Регламент (ЕИО) № 2658/87 на Съвета (3), два продукта — единия под формата на самозагряващ се пластир, а другия под формата на самозагряващ се колан за облекчаване на болки — в код по КН 3824 90 96 като други химични продукти или препарати.
                  
               
                     (2)
                  
                  
                     Със своето решение по дело C-182/19 (4) Съдът обяви Регламент за изпълнение (ЕС) 2016/1140 за невалиден.
                  
               
                     (3)
                  
                  
                     От съображения за правна сигурност всеки акт, който е бил обявен за невалиден от Съда, следва официално да бъде премахнат от правния ред на Съюза.
                  
               
                     (4)
                  
                  
                     Поради това Регламент за изпълнение (ЕС) 2016/1140 следва да бъде отменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс.
                  
               
                     (6)
                  
                  
                     Тъй като Регламент за изпълнение (ЕС) 2016/1140 не може да се прилага след постановяването на решението на Съда на 26 март 2020 г., за да се гарантира правна сигурност и яснота, настоящият регламент следва да влезе в сила по спешност,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
                         
                     
                     
                        Регламент за изпълнение (ЕС) 2016/1140 се отменя.
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 юни 2020 година.
            
               
                  За Комисията,
               
               
                  от името на председателя,
               
               Philip KERMODE
               
                  Генерален директор (и.д.)
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент за изпълнение (ЕС) 2016/1140 на Комисията от 8 юли 2016 г. относно класирането на някои стоки в Комбинираната номенклатура (ОВ L 189, 14.7.2016 г., стр. 1).
         
            (3)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
         
            (4)  Решение на Съда от 26 март 2020 г., Pfizer Consumer Healthcare Ltd, C-182/19, ECLI:EU:C:2020:243.